9.12.2009 Den Europæiske Unions Tidende L 322/27 RÅDETS AFGØRELSE 2009/907/FUSP af 8. december 2009 om ændring af fælles aktion 2008/851/FUSP om Den Europæiske Unions operation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 28 og artikel 43, stk. 2, og ud fra følgende betragtninger: (1) Den 10. november 2008 vedtog Rådet fælles aktion 2008/851/FUSP om Den Europæiske Unions militærope- ration med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster ()). Der må på baggrund af erfaringerne fra det første år af operationen  foretages  ændringer i fælles  aktion 2008/851/FUSP, så det bliver muligt for den EU-ledede flådestyrke i Somalia (EUNAVFOR) at bidrage til overvåg- ning af fiskeri ud for Somalias kyster. Piratvirksomhed og væbnede røverier ud for Somalias kyster truer fortsat skibsfarten i området og især leve- ringen af fødevarehjælp til den somaliske befolkning fra Verdensfødevareprogrammet. Det er derfor nødvendigt at forlænge operationen med endnu et år. Den 30 november 2009 vedtog De Forenede Nationers Sikkerhedsråd resolution 1897 (2009). Fælles aktion 2008/851/FUSP bør ændres i overensstem- melse hermed — VEDTAGET DENNE AFGØRELSE: Artikel 1 Fælles aktion 2008/851/FUSP ændres således: a) I artikel 1 tilføjes følgende stykke: Z »3. Atalanta skal desuden bidrage til overvågningen af fiskeri ud for Somalias kyster.« artikel 2, litra f), erstattes af følgende: »f) etablerer forbindelser og samarbejder med organisationer og enheder samt de stater, der arbejder i regionen for at bekæmpe piratvirksomhed og væbnede røverier ud for Somalias kyster, navnlig marinestyrken »Combined Task Force 150«, der handler inden for rammerne af operation »Varig Frihed«. bistår de somaliske myndigheder ved at stille data om fiskeri, der er indsamlet i forbindelse med operationen, til rådighed, når der er sket tilstrækkelige fremskridt i land inden for maritim kapacitetsopbygning, herunder sikkerhedsforanstaltninger i forbindelse med udveksling af oplysninger.« artikel 16, stk. 3, affattes således: »3. EU's militæroperation ophører den 12. december 2010.«. Artikel 2 Denne afgørelse træder i kraft på dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 8. december 2009. På Rådets vegne C. BILDT Formand (1) EUT L 301 af 12.11.2008, s. 33.